6. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 157/19 της 18/31 Μαρτ. 1977 (ΦΕΚ Β΄ 308) Περί απαλλαγής από της καταβολής των δικαιωμάτων υπερημερίας υλικών, μερών, εξαρτημάτων και ανταλλακτικών τα οποία εισάγονται στους χώρους των εργοστασίων κατασκευής ή συναρμολογήσεως αυτ/των που έχουν τεθεί σε καθεστώς τελωνειακής επιβλέψεως. Έχοντες υπόψη: 1.Τις διατάξεις της παρ. 11 του άρθρ. 67 του Τελωνειακού Κώδικος, όπως συμπληρώθηκε με το άρθρ. 10 παρ. 1 του Α.Ν. 791/48. 2.Τις διατάξεις του Ν.Δ. 4360/1964 «περί των όρων λειτουργίας εργοστασίων συναρμολογήσεως ή κατασκευής καινουργών αυτοκινήτων, υπό καθεστώς τελωνειακής επιβλέψεως» με τις οποίες προβλέπονται οι όροι αναπτύξεως και λειτουργίας εγχωρίων βιομηχανιών κατασκευής ή συναρμολογήσεως καινουργών αυτοκινήτων. 3.Την απαλλαγή των επιχειρήσεων αυτών, σύμφωνα με τις πιο πάνω διατάξεις του Ν.Δ. 4360/64, υπό ωρισμένες προϋποθέσεις, από της καταβολής δασμών και λοιπών φόρων, δικαιωμάτων και τελών περιλαμβανομένων και των τελών χαρτοσήμου, για την εξαγωγή από τους χώρους των εργοστασίων τους, τόσο ετοίμων καινουργών ειδών, που έγιναν μετά επεξεργασία ή συναρμολόγηση, όσο και αυτουσίων μερών εξαρτημάτων και ανταλλακτικών που προορίζονται για το εξωτερικό ή για την εσωτερική κατανάλωση. 4.Το γεγονός ότι τα υλικά, μέρη, εξαρτήματα και ανταλλακτικά για τα οποία πρόκειται, εισάγονται σε μεγάλες ποσότητες στους χώρους των εργοστασίων τούτων και είναι τεχνικά αδύνατη ή άμεση απορρόφησή τους στην παραγωγή, όπως προκύπτει και από σχετική από 18.1.77 αίτηση της Α.Ε. ΒΙΑΜΑΞ. Σελ. 380,18(α) Τεύχος 699-Σελ. 106      5.Το σκοπό των δικαιωμάτων υπερημερίας, τα οποία αποβλέπουν κατά βάση στον εξαναγκασμό για ταχεία αποκομιδή των εμπορευμάτων, εκ των τελωνειακών χώρων, καθώς επίσης και στην αποζημίωση του Δημοσίου, σαν μίσθωμα, για την κατάληψη των χώρων και τη φύλαξη των εμπορευμάτων από τα τελωνειακά όργανα, ο οποίος σκοπός, δεν συναντάται στην προκειμένη περίπτωση. 6.Την ανάγκη ενισχύσεως του αναπτυξιακού σκοπού του πιο πάνω νόμου, και προωθήσεως των εξαγωγών, χωρίς να επιβαρύνεται το κόστος της παραγωγής με δαπάνες μη αναγκαίες, αποφασίζουμε: Εγκρίνομε την απαλλαγή από δικαιώματα υπερημερίας όλων των υλικών, μερών, εξαρτημάτων και ανταλλακτικών που προορίζονται για την κατασκευή η συναρμολόγηση καινουργών αυτοκινήτων, τα οποία λειτουργούν με το ειδικό καθεστώς της τελωνειακής επιβλέψεως του Ν.Δ. 4360/64. Η απόφασις αυτή να δημοσιευθεί στην Εφημερίδα της Κυβερνήσεως. Τελωνειακή Επίβλεψη 30.Δ.ε.6 30.Δ.ε.6 Τελωνειακή Επίβλεψη 